Megan Lepper - Meghan Lepper | Search People Directory | Intelius
People Lookup by Name - Megan Lepper - Meghan Lepper
Lepper, Megan — Lepper, Meghan Denel onttrek binnekort uit besighede wat verliese toon - Solidariteit WêreldSolidariteit Wêreld
Tuis › Soldeer › Denel onttrek binnekort uit besighede wat verliese toon
Volgens Engineering News het Denel, Suid-Afrika se sukkelende staatsbeheerde verdedigingsmaatskappy, aan ‘n parlementêre komitee gesê dat hy as deel van sy omdraaistrategie ten doel het om binne die volgende aantal maande van ekwiteite te begin ontslae raak en aan maatskappye wat ‘n verlies toon, te onttrek.
Denel, ʼn vervaardiger van ammunisie, missiele en pantservoertuie vir Suid-Afrika en kliënte elders in die wêreld, die Arabiese Golf en Europa, het aan die einde van verlede maand ʼn kontantinspuiting van R1,8 biljoen van die regering ontvang nadat hy gesukkel het om salarisse en verskaffers te betaal.
Denel is een van ʼn handjievol staatsbeheerde maatskappye wat in die laaste paar maande deur die regering gered moes word. ʼn Maatskappy wat voorheen ʼn stewige pilaar in die land se verdedigingsbedryf was, het in 2018 ʼn verlies van R1,76 miljard gely.
Denel het nog nie finansiële resultate vir die 2018/19 fiskale jaar vrygestel nie, maar die projeksie in ʼn voorlegging aan die parlement se portefeuljekomitee aangaande openbare instellings het aangetoon dat die maatskappy insolvent is.
Die maatskappy verwag om R160 miljoen in the derde kwartaal van die 2019/20-finansiële jaar te in deur van ekwiteite in Hensoldt Optronics, ʼn vervaardiger van hoëtegnologieoptika soos sensors en radar en waarin Denel ʼn 30%-aandeel het, ontslae te raak. Die fiskale jaar duur van 1 April tot 31 Maart met ʼn derde kwartaal van Oktober tot Desember.
Danie du Toit, Denel se HUB, het gesê dat enige transaksies aan die regering se goedkeuring onderworpe is, maar onderhandelings oor Hensoldt is reeds aan die gang.
“Ons is tans op koers,” het hy Vrydag in ʼn teksboodskap geskryf.
Onttrekking uit LMT, ʼn gepantserde voertuigvervaardiger wat teen ʼn verlies bedryf word en waarin Denel ʼn 51%-aandeel het, asook die PMP-eenheid wat kleinkaliber-ammunisie vervaardig, behoort Denel R70 miljoen in dieselfde kwartaal te spaar.
Aandeleverkope en vennootskappe met kernbesighede soos Denel Land Systems, die missiel-eenheid Denel Dynamics en Denel Aeronautics behoort nog R4,4 miljard teen 2022 op te lewer.
Deur verskaffingskettings stroombelyn te maak, personeelkoste te verminder en uit ander besighede te onttrek, insluitende Denel Aerostructures, kan ʼn verdere R862 mijoen besparing beteken.
In ʼn verklaring verlede Donderdag het Denel aangedui dat hulle transaksies ter waarde van R30 miljard in die volgende twee jaar verwag, insluitende the grootste uitvoerkontrak in die maatskappy se geskiedenis.
Denel het nie die kliënt se naam geopenbaar nie, maar die voorlegging aan die parlement het ʼn kontrak ingesluit wat ʼn R1,5 miljard-voorskot insluit en wat op Egipte se vloot en vaartuie met ThyssenKrupp maritieme stelsels fokus.